**PATARIMAI TĖVAMS, AUGINANTIEMS ĮVAIRIAPUSĮ RAIDOS SUTRIKIMĄ TURINTĮ VAIKĄ**

**UGDYMO APLINKA IR METODAI NAMUOSE**

**I** . Įvairiapusį raidos sutrikimą turintiems vaikams tiek ugdymo institucijose, tiek namuose **svarbu sukurti ypatingą ugdymo aplinką.** Labai svarbu visose ugdymo aplinkose išlaikyti vaiko susidomėjimą atliekamomis veiklomis ir motyvaciją.

Kokią naudą teikia **smagus mokymasis** ir smagiais būdais įgyjama informacija?

• Pirma – kuo smagiau, tuo greičiau mokomasi, o kai veikla smagi, nesinori, kad ji baigtųsi.

• Antra – kuo smagiau, tuo daugiau galimybių mokytis.

• Trečia – emocinę reikšmę turintys užsiėmimai labiau lavina atmintį.

• Ketvirta – kai vaikui smagu, jis toliau nori tęsti pradėtą veiklą. Jis gali rodyti gestus, sakyti žodžius

ir net sakinius.

• Penkta – maloni veikla vaikui, turinčiam ĮRS, tai didžiausias atlygis tėvams, mokytojams.

• Šešta – jei vaikui bus smagu ir malonu, jis ir toliau norės kartu su jumis tęsti veiklą.

**Tėvai turėtų sudaryti sąlygas vaikui būti atviram, jį išklausyti ir pastebėti**. Vaiko mintis,

veiksmus galima palaikyti sakant:

• „Aš girdžiu, ką tu sakai“, „Aš stebiu, ką tu darai“;

• „Tai yra gera idėja“;

• „Aš nepakenčiu, ką tu darai. Tu nenusipelnei tokio mano jausmo“;

• „Aš tikiu, tu greitai pasijusi geriau“.

**II.** Siekiant sumažinti staiga atsiradusias **neigiamas emocijas ir pyktį** galima naudoti šias stategijas:

• Naudoti žodžių konstrukciją „Kai ..., tada...“. Pvz.: „Kai tu atsisėsi ir nustosi rėkti, tada mes

galėsime pasikalbėti apie ...“ Siūloma tėvams nevartoti žodžio „jei“, nes jis parodo tėvų autoritetą ir

vaiko menkavertiškumą.

• Kalbėti su juo, o ne jam, nes tokiu atveju bus rodomas direktyvumas ir vaiko asmenybės

ignoravimas.

• Suplanuoti situacijos aptarimą su vaiku, informuoti, kad yra svarbu apie tai detaliau pasikalbėti ir

aptarti konkrečius klausimus.

• Pasitelkti į pagalbą asmenis, kurie daugiau išmano, gali jums patarti, suteikti naujų perspektyvų.

• Sudaryti sąrašą veiksmų, suskirstytų į privalumus ir trūkumus.

• Stengtis išlikti ramiems ir laikytis sveikos logikos.

• Nepretenduoti būti pačiu geriausiu tėčiu ar mama.

• Vaikas turėtų suprasti, kad jis yra svarbus šeimoje.

• Kalbant su vaiku, vengti papirkinėjimų, sarkazmo, gąsdinimų ir pan.

• Visada atsiminti, kad lengviau išvengti sunkumų, nei juos mažinti ar šalinti

**III.** Ugdant vaiką namuose, labai svarbi yra **struktūruota ugdymo aplin**ka, kuri apibrėžiama

kaip suprantamai, vaizdžiai ir aiškiai pateikta jį supančios aplinkos bei numatomos veiklos

struktūra. Vaikui, turinčiam ĮRS, ir namuose, ir ugdymo institucijoje siūloma taikyti suprantamą

individualią veiklos schemą, padedančią žinoti, ką jis darys, kur dirbs, kiek laiko skirs veiklai ir kas

bus po to. Tiek mokykloje, tiek namuose esantys daiktai, kuriuos turi naudoti vaikas, turi būti

išdėstomi iš viršaus į apačią arba iš kairės į dešinę. Stiprinant vaiko dėmesį, suvokimą (kad

suprastų, jog dienotvarkė yra skirta būtent jam), netgi siūloma virš pakabintos dienotvarkės arba

ant dėžutės viršaus priklijuoti vaiko nuotrauką ir užrašyti jo vardą.

**IV.** Vaikams, turintiems ĮRS, dažnai kyla sunkumų suvokiant laiką ir orientuojantis, kada

kokias užduotis reikia atlikti. Todėl valandų ir laiko mokymas turi prasidėti kuo anksčiau, kad

vaikas galėtų išmokti planuoti savo laiką ir su visais aplinkiniais gyventi tuo pačiu laiku. Veiklos

turėtų būti smulkiai suskirstytos į trumpus laiko tarpus, nurodytu laiku turėtų būti atliekama viena

veikla – konkreti, aiški.

**PVZ.: Sekmadienio ryto darbotvarkė**

8.00 Pažadinti Ralį (mylimą žaisliuką).

8.10 Nunešti Ralį į tualetą.

8.15 Nunešti Ralį į vonią, nusiprausti ir išsivalyti dantukus.

8.30 Aprengti Ralį ir pačiam apsirengti.

8.45 Nueiti į virtuvę ir padengti stalą visai šeimai: padėti indus, iš kurių bus valgoma.

9.00 Valgyti pusryčius.

9.15 Padėti mamai sudėti indus į kriauklę ar indaplovę.

9.20 Pamaitinti ir pagirdyti katiną.

9.25 Išvesti šuniuką į kiemą pasivaikščioti.

9.45 Nueiti į miegamąjį ir žiūrėti vaikiškus filmus.

10.15 Apsirengti striukę ir apsiauti batus, užsirišti batų raištelius.

10.20 Važiuoti su tėvais į prekybos centrą.

**V.** Vaikai, turintys ĮRS, **neįžvelgia visumo**s, sunkiai atranda reiškinių tarpusavio ryšius,

bet **didelį dėmesį skiria detalėms.** Siekiant, kad vaikas su ĮRS geriau atliktų užduotis namuose,

reikia pateikti trumpas, aiškias instrukcijas**. Vaizdinė regimoji medžiaga (paveikslėliai)** padeda

geriau suvokti informaciją. **PVZ.:**

**Atsisukti čiaupą. Paimti muilą ir sušlapinti jį po vandeniu.**

**.**

**Smagiai trinti muilą tarp rankyčių, kad būtų kuo daugiau putų**

**Rankytes nuplauti vandeniu. Pasiimti rankšluostį iš lentynos .**

**Nusisausinti rankytes rankšluoščiu . Šaunuolis (-ė)!!! Puikiai atlikai!**

**VI.** Vaikai, turintys ĮRS, **dėmesį išlaiko tik trumpam,** dažnai nesugeba atskirti, kuri

informacija yra svarbi, o kuri mažiau reikšminga. Dėmesiui išlaikyti gali būti naudojamos įvairios

papildomas stimuliavimo priemonės, pasižyminčios vaizdumu. Siekiant šio principo, įtraukiami

vaiko pojūčiai – rega, klausa, motorika, uoslė, lytėjimas.

**VII**. Vaikai, turintys ĮRS, **dažnai pasižymi užmaršumu**. Savaime aišku, kad priminimo formos

vaikui turi būti patrauklios, veiksmingos. Pamatę, kad jos „nebeveikia“, tėvai turėtų jas keisti ir

ieškoti naujų priemonių.

• Pravartu naudoti **vaizdinius raginimus ir priminimus**. Trumpą ir aiškią informaciją galima

užrašyti ant spalvoto lapelio ir jį priklijuoti virš kompiuterio ekrano ar kitoje vaikui labiausiai

matomoje vietoje.

• Tie vaikai, kurie geba naudotis išmaniosiomis technologijomis, priminimus gali gauti

pasitelkę signalus ir kalendorius – tai padėtų jiems planuoti savo laiką. Taip pat gali būti

naudojamos mobiliosios („App“) programėlės, leidžiančios nepamiršti įvykių, užduočių ir

darbotvarkės.

• Išmaniųjų technologijų nereikalaujantis metodas – paprašymas, kad vaikas, kuris geba rašyti,

pats savo ranka popieriuje eilės tvarka užrašytų užduotis.

**VIII.** Mokytojai turėtų **paskatinti tėvus formuotis ne tik teigiamą požiūrį į sav**e, kaip tėvus,

auginančius ĮRS turintį vaiką, bet ir kurti tokią aplinką namuose, kuri didintų **paties vaiko**

**pasitikėjimą** savo jėgomis. Net ir paprasti šeimoje ištariami žodžiai leis susitiprinti vaiko

pasitikėjimą: „Tu darai gerai“, „Tau pavyks“, „Tu nusipelnei, kad su tavimi būtų elgiamasi

pagarbiai“, „Tu esi to vertas“, „Tu tai turi žinoti.“

**IX**. Vaikai su ĮRS mokykloje ar namuose dėl gausybės stimulų, netikėtų veiklos pokyčių,

dažno kontakto su aplinkiniais ir poreikio bendrauti, keliamų mokymosi reikalavimų neretai patiria

gausybę **sensorinės (jutiminės) funkcijos sunkumų.** Apie šių stimulų poveikį ir vaiko

reakcijomis į juos pedagogai ir tėvai turėtų daugiau pasikalbėti, taip pat svarbu pasidalyti

efektyviausiomis priemonėmis ir metodais, padedančiais išgyventi susidūrimą su šiais jutiminiais

dirgikliais. Aplinkos dirgiklių įtakos vaikams, turintiems ĮRS, pavyzdys.:

**Aplinka. Dirginantis poveikis**

**Triukšmo lygis** – garsūs, netikėti balsai, triukšmas, muzika.

**Vaizdinė stimuliacĳa** – ryškios spalvos, per daug ryškių stimuliatorių.

**Apšvietimas** – ryški ar fluorescencinė šviesa.

**Kambario apstatymas** – pernelyg daug baldų, sustatytų nesilaikant veiklos ribų, netvarka namuose.

**Judesiai** – nenuspėjami, staigūs judesiai, staigus pozos pakeitimas.

**Lytėjimas** – švelnus, netikėtas prisilietimas, kutenimas.

**Kvapai** – stiprūs, aštrūs kvapai (kvepalai, dažai, cheminiai tirpikiai).

**Temperatūra** – staigūs temperatūros svyravimai.

**Įprasta tvarka** – nauji įvykiai, suardantys nusistovėjusią struktūrą.

**Skatinimo (taškų) sistemos taikymas**.

**X.** Dirbant su padidinto aktyvumo vaikais, **būtina taikyti ne bausmių, o skatinimo sistemą,** t. y.

ne bausti už blogą, bet skatinti gerą elgesį.

**XI. Tėvų, auginančių vaikus, turinčius autizmo spektro sutrikimų, ir pedagogų**

**bendradarbiavimo reikšmė**

Veiksmingam bendradarbiavimui svarbus nuoseklumas, ilgalaikiškumas (tęstinumas) ir komunikacija.

**Mokytojų ir tėvų bendradarbiavimo nuoseklumas:**

• Mokytojai ir tėvai bendradarbiauja nuosekliai, o ne epizodiškai.

• ĮRS turintiems vaikams svarbu ne atsitiktinai, o nuosekliai palaikoma tvarka.

• Nuoseklumas padeda „išbristi“ iš nežinomybių ir baimių.

**Mokytojų ir tėvų bendradarbiavimo tęstinumas:**

• Leidžia fiksuoti ir plėtoti vaiko, turinčio ĮRS, mokymosi, elgesio pasiekimus.

• Sudaro sąlygas efektyvių ugdymo aplinkų bei metodų paieškai ir jų diegimui.

• „Brandina ir augina“ mokytojų ir tėvų santykius.

**Mokytojų ir tėvų komunikacija:**

• Vaikai, turintys ĮRS, ribotai gali perduoti informaciją „mokykla-namai“, „namai-mokykla“.

• Glaudus bendravimas telefonu, elektroniais laiškais ar kontaktuojant tiesiogiai pagerina

perduodamos informacijos srautą.

• Vaikai, turintys ĮRS, gali iš viso neperduoti tėvams skirtos informacijos, kurią sužinojo

iš mokytojų, arba ją nusakyti iškreiptai, abstrakčiai.

**Tėvai yra savo vaiko ekspertai, todėl pedagogams gali suteikti daug naudingos informacijos.**

• Kokia motyvacija ar atlygis jūsų vaikui labiausiai tinka?

• Ar jūsų vaikas patiria pusiausvyros ar fizinių sunkumų, trukdančių užsiimti fizine veikla

sporto salėje ar lauke?

• Kaip jūsų vaikas geriausiai bendrauja su kitais?

□ Žodine kalba □ Rašytine kalba Ženklų kalba □ Naudodamasis išmaniosiomis technologijomis

• Ar rutinos pokyčiai, nauja veikla daro įtaką jūsų vaiko elgesiui? Jei taip, kokių?

• Ar jūsų vaikas turi sensorinių problemų, kurių gali kilti klasėje ar mokykloje? Jei taip, kokio

tipo jautrumas būdingas jūsų vaikui?

□ Vaizdinis □ Garsinis □ Kvapo □ Lietimo □ Skonio

**Vaiko elgesio skirtumai mokykloje ir namuose.**

Gali atsitikti taip, kad vaikai skirtingai elgiasi mokykloje ir namuose. Dėl struktūruotos darbotvarkės ir

aiškaus tvarkaraščio vaikai su ĮRS dažnai geriau elgiasi mokykloje nei namuose. Mokytojai tėvams

turėtų priminti, kad vaikui namuose taip pat reikalinga ugdymo struktūra.